b'\n_START_ARTICLE_\nJulestjerner\n_START_SECTION_\nHandling\n_START_PARAGRAPH_\n13-\xc3\xa5rige Sus bor sammen med sin familie i en lejlighed i Br\xc3\xb8ndby\xc3\xb8ster, men efter en voldsom decemberstorm bliver alle h\xc3\xb8jhusets beboere evakueret. Samtidig har faren mistet sit job som k\xc3\xb8kkensnedker i firmaet "Dansk Snakkesammen K\xc3\xb8kken". Heldigvis f\xc3\xa5r familien dog at vide, at de har arvet landejendommen "Blomsterland", som ligger i byen Brorfelde hvor familien derfor flytter ind. Sus er irriteret over, at skulle flytte v\xc3\xa6k fra sit BMX cykelcrew, og ud p\xc3\xa5 landet. Brorfelde viser sig at v\xc3\xa6re en meget lille by, hvor alle kender hinanden. Sus m\xc3\xb8der mange m\xc3\xa6rkelige typer: Bob, der har mistet sin mor og elsker at kigge p\xc3\xa5 stjerner. Bobs to morm\xc3\xb8dre, der kan sp\xc3\xa5 om Sus\' fremtid, Big-J, som for nylig har k\xc3\xb8bt forsamlingshuset, og ikke mindst Vera Grus, der vil lave Blomsterland om til et hul i jorden. Sus tager med Bob op i observatoriet, hvor de opdager en ny stjerne! I mellemtiden planl\xc3\xa6gger Sus\' mor, at de skal have en juleg\xc3\xa5rdbutik, hvor de skal s\xc3\xa6lge juletr\xc3\xa6er. Bobs to morm\xc3\xb8dre: Kirsten og Kis, siger at Sus aldrig kommer v\xc3\xa6k fra Brorfelde igen. Hvad skal det betyde? Big-J har problemer med \xc3\xb8konomien i forsamlingshuset, og de er derfor n\xc3\xb8dt til at g\xc3\xa5 p\xc3\xa5 tvangsauktion. Bob tager ham med op for at se p\xc3\xa5 stjernen, og lige pludselig f\xc3\xa5r Big-J en id\xc3\xa9. Big-J taler om, at lave en julemusical "Soul Jul" og Bob skal spille p\xc3\xa5 sin cello. Han f\xc3\xa5r ogs\xc3\xa5 Sus til at lave back-up vocals. Bob og Sus m\xc3\xb8der S\xc3\xb8strene Mormor oppe i observatoriet, og de opdager, at stjernen vokser! Da Sus, Bob og Big-J \xc3\xb8ver kommer Bjarne (Brugsmand og politimand) og tager hans orgel, fordi han ikke har betalt sine afdrag, men der sker noget m\xc3\xa6rkeligt med Bjarne, da han k\xc3\xb8rer v\xc3\xa6k med det. Bob og Sus gemmer sig i observatoriet for Petersen, Pallesen og Piil \xe2\x80\x93 der siger, at de er tre forskere fra K\xc3\xb8benhavns Universitet, som skal bruge observatoriet fremover. Sus tager med sin far ind til byen, og bes\xc3\xb8ger sit gamle tr\xc3\xa6ningssted, men "The Whizz" (tr\xc3\xa6neren) har sat hende af holdet, fordi hun ikke er kommet til tr\xc3\xa6ningen. Hun er ked af det, men f\xc3\xb8ler sig trods alt mere hjemme i Brorfelde. Orglet flyver p\xc3\xa5 mystisk vis tilbage til forsamlingshuset om natten, Big-J kan ikke tro sine egne \xc3\xb8jne, og er super lykkelig! Da Bob, Sus og Big-J \xc3\xb8ver, h\xc3\xb8rer de pludselig en rytme inde fra skabet, det er Tom med sin Boombox, Big-J vil straks have ham til at v\xc3\xa6re med. Bjarne bliver fortsat plaget af det han tror, er nisser. En voldsom snestorm bryder ud, og lukker ned for al elektricitet i byen, det har Maria og Johns julestjerner ikke godt af, og d\xc3\xb8r af kulde. Da hele byen er samlet i familiens drivhus, sker det noget underligt: alle beboere begynder alle at grine, og pludselig virker str\xc3\xb8mmen igen, og julestjernerne er levende! _NEWLINE_S\xc3\xb8strene Mormor vil g\xc3\xb8re Bjarne til Luciabrud i optoget, hvilket ikke gl\xc3\xa6der ham. Bob og Sus klipper gran ned fra et par meget h\xc3\xb8je tr\xc3\xa6er, og da Sus skal ned, kn\xc3\xa6kker hendes gren, s\xc3\xa5 hun er t\xc3\xa6t p\xc3\xa5 at falde ned, men Bob n\xc3\xa5r at redde hende. Bob og Sus g\xc3\xa5r senere p\xc3\xa5 aftenen ind til videnskabsm\xc3\xa6ndene, som viser dem, hvor stor stjernen er blevet! _NEWLINE_En aften vil Bjarne have alle ud for at lede efter de nisser, han tror plager ham. Under den forg\xc3\xa6ves efters\xc3\xb8gning i skoven bliver Tom v\xc3\xa6k. Han ser en person med en nissehue med lysende kvast l\xc3\xb8be v\xc3\xa6k fra skoven og f\xc3\xb8lger efter. Tom f\xc3\xb8lger efter, og opdager at der st\xc3\xa5r tre r\xc3\xb8dkl\xc3\xa6dte personer med nissehuer p\xc3\xa5 inde i observatoriet. Dagen efter f\xc3\xa5r Tom overtalt Bob og Sus til at f\xc3\xb8lge med tilbage til observatoriet. Bob opdager at der i observatoriets kikkertgrav er en d\xc3\xb8r ind til et hemmeligt maskinrum - og her er Petersen, Pallesen og Piil. Det er dem, der er nisserne! De tre "forskere" er dog ikke nisser, men beboerne PE, PA og PI fra den fjerne planet P, og de er p\xc3\xa5 hemmelig mission til Jorden (som de kalder J) som De Godes Rejsende. Alle miraklerne skyldes dem, og observatoriets t\xc3\xa5rn med kikkertgraven er faktisk deres rumskib; anordningen i kikkertgraven er rumskibets motor. Tom, Bob og Sus afgiver et h\xc3\xb8jtideligt l\xc3\xb8fte om at holde denne viden hemmelig. PE, PA og PI fort\xc3\xa6ller at der er et nyt rumskib p\xc3\xa5 vej fra P mod J; det er d\xc3\xa9t, der ser ud som den stadigt voksende julestjerne. Det tager 7 \xc3\xa5r at rejse fra P til J, og rumskibet vil lande den 24. december om aftenen, hvis alt g\xc3\xa5r vel. Ganske f\xc3\xa5 minutter inden da vil PE, PA og PI forlade J med deres rumskib \xe2\x80\x93 ingen skal bem\xc3\xa6rke at "observatoriets t\xc3\xa5rn" er v\xc3\xa6k._NEWLINE_En aften \xc3\xb8ver Big-J, Maria, John, Kim, Tom og S\xc3\xb8strene Mormor en af sangene ved Soul-Jul, undtagen Bob og Sus, men pludselig dukker Vera Grus op i forsamlingshuset sammen med Bjarne. Hun fort\xc3\xa6ller dem, at hun har k\xc3\xb8bt hele Brorfelde, s\xc3\xa5 nu bliver hun en rigtig grusgrevinde. Vera fort\xc3\xa6ller dem dermed ogs\xc3\xa5, at alle indbyggere i byen skal flytte inden nyt\xc3\xa5r. Bjarne fort\xc3\xa6ller s\xc3\xa5 Vera om dengang hun var en rar person, og om dengang han ville ofre alt for hende. Han advarer hende mod at overtr\xc3\xa6de \xc3\xa9n enkelt regel i loven, men det \xc3\xa6ndrer ikke p\xc3\xa5 situation. Hun siger, at de stadig skal flytte inden \xc3\xa5rsskiftet.'